# data[].attributes.body
U Osnovnoj školi Odra božićni duh ove godine zasjao je na poseban način. Učenici i učitelji, zajedno s vrijednim članovima Tima za estetsko uređenje škole, udružili su snage kako bi kroz školski projekt „Lijepa škola-vizualni identitet Zelene škole“ stvorili toplu, svečanu i ekološki osviještenu atmosferu. Cilj projekta bio je ne samo uljepšati prostor škole, već i potaknuti svijest o važnosti očuvanja prirode i održivog načina života.

Pri izradi božićnih dekoracija posebno se pazilo na korištenje eko materijala i recikliranih predmeta. Stari papiri, kartoni, staklenke, tkanine i drugi otpadni materijali dobili su novu priliku, pretvoreni su u prekrasne ukrase koji krase hodnike, učionice i zajedničke prostore škole. Na taj način učenici su naučili kako kreativnost i ekologija mogu ići ruku pod ruku.

Radionice izrade nakita i dekoracija bile su pravi mali svijet mašte i veselja. Učenici su se, uz podršku svojih učiteljica, opustili od svakodnevnih školskih obaveza i briga. Vrijeme provedeno u kreativnom izražavanju donijelo im je radost i osjećaj zajedništva. Ideje su se nizale jedna za drugom, a vrijedne ruke oblikovale su ih u raznovrsne ukrase od šarenih vijenaca i maštovitih borova do unikatnih kuglica i svjetlucavih detalja.

Posebna čar ovog projekta bila je u tome što su svi sudionici osjetili kako se trud i zalaganje pretvaraju u ljepotu koja oplemenjuje prostor i duh škole. Nakon što su hodnici zasjali u blagdanskom ruhu, učenici i djelatnici škole s radošću su zakoračili u vrijeme Adventa. Iščekivanje Božića i Nove godine ispunjeno je toplinom, zajedništvom i ponosom na ono što su zajedno stvorili.

Ova inicijativa pokazala je da nešto lijepo ne mora biti skupo niti štetno za okoliš. Osnovna škola Odra još jednom je dokazala da je mjesto gdje se njeguje znanje, ali i gdje se drži do vrijednosti koje nas čine boljim, sretnijim i zadovoljnijim ljudima.

https://carnet-my.sharepoint.com/:f:/g/personal/lidija_pocrnic_skole_hr/ElJbyMUWcjRIlu68-agl4sYBDwHH2e2vck8rwUeZJNjLmA?e=KK0k9d

# data[].attributes.headline
Greenville - seoska pustolovina u prirodi

# data[].attributes.subject
Greenville - seoska pustolovina u prirodi

# data[].attributes.body
Seoska pustolovina u prirodi – zdravo tijelo, zdrava glava!

U utorak, 14. listopada 2025., učenici drugih razreda naše škole (2.a, 2.b, 2.c i 2.d) sudjelovali su u jednodnevnoj terenskoj nastavi na eko-edukacijskom imanju Greenville, smještenom u prekrasnom krajoliku Samoborskog gorja. Osim što su uživali u prirodi, učenici su kroz brojne aktivnosti razvijali svijest o zdravlju, zdravoj prehrani, kretanju i važnosti timskog duha.

Po dolasku na imanje, učenike su dočekali iskusni voditelji i zelenilo koje oduzima dah. Nakon kratkog odmora, započela je prava seoska pustolovina – trosatni program sastavljen od četiri radionice koje su kombinirale kretanje, kreativnost i praktične zadatke.

U sklopu radionice Seoske olimpijske igre, djeca su sudjelovala u timskim natjecanjima poput skakanja u vrećama, tronožnom trčanju i vožnji tački. Ova aktivnost nije bila samo zabavna, već je poticala razvoj motorike, suradnje i samopouzdanja – važnih sastavnica tjelesnog i mentalnog zdravlja.

Na radionici Izrada hranilica za ptice, učenici su izrađivali hranilice i učili kako pomoći pticama tijekom hladnih mjeseci. Ovakve aktivnosti razvijaju empatiju, ali i osjećaj odgovornosti prema prirodi, što je važan temelj zdravog odrastanja.

Posebno zanimljiva bila je radionica Šareni tanjur zdravlja, gdje su učenici kroz igru i kušanje učili o zdravoj prehrani. Sami su pripremali voćno-povrtne zalogaje, učeći kako izgleda uravnotežen obrok. Ova radionica je praktično povezala znanje iz prirode i društva s osnovama zdravog načina života.

Zavičajna šetnja kroz šumski krajolik pod stručnim vodstvom bila je idealna prilika za promatranje jesenskih promjena u prirodi. Djeca su usvajala sadržaje iz prirode i društva na najljepši mogući način – izravnim dodirom s okolinom, a iz šume su se vratili džepova punih kestenja.

Nakon sadržajnog prijepodneva, uslijedio je zasluženi ručak, a potom i slobodno vrijeme na velikom dječjem igralištu. Učenici su se igrali na travi, skakali, trčali i uživali u svježem zraku. Slobodno kretanje i igra na otvorenom važni su za zdrav tjelesni razvoj, ali i za mentalno zdravlje i razvoj komunikacijskih vještina.

Kućama smo se vratili umorni, ali sretni i puni dojmova uz komentar “Eh,da smo bar svaki dan u šumi!”

Ova terenska nastava nije bila samo izlet – bila je to prava škola zdravog življenja. Djeca su kroz interdisciplinarne sadržaje učila o prirodi, hrani, matematici, jeziku, ali i o sebi, o drugima i o životnim vrijednostima.

Zahvaljujući ovoj terenskoj nastavi, ostvareni su brojni obrazovni i odgojni ciljevi – poticanje ljubavi prema prirodi, zdravim navikama, timskom radu i razvoju socijalnih vještina. A najvažnije od svega – djeca su učila kroz igru, pokret i iskustvo.

Jer kao što kaže poznata izreka: „U zdravom tijelu – zdrav duh!“, a Greenville nam je svima još jednom pokazao koliko je važno to zdravlje njegovati od malih nogu – uz prirodu, kretanje, dobru hranu i zajedništvo.

# data[].attributes.body
U petak, 8. studenog 2025., učenici 2.c i 2.d u produženom boravku su povodom Svjetskog dana izumitelja, zavirili u svijet inovacija i otkrili kako ideje mogu mijenjati svijet. Upoznali su najpoznatije hrvatske izumitelje – od genijalnog Nikole Tesle, preko vizionara Fausta Vrančića i Slavoljuba Penkale do Ivana Bartla – i njihove izume koji su oblikovali svakodnevni život ljudi širom svijeta.

Nakon toga, učenici su sudjelovali u likovnoj radionici „Izumitelji s plan(et)om“. Svaki je učenik samostalno osmislio svoj izum koji pomaže ljudima i čuva naš planet. Pojavili su se najrazličitiji i vrlo maštoviti izumi – od pametnih uređaja za očuvanje okoliša do ideja koje olakšavaju svakodnevni život.

Ova aktivnost potaknula je učenike na kreativno razmišljanje i pokazala da svatko od nas može doprinijeti boljem svijetu vlastitim idejama. Svaki izum, ma koliko mali ili jednostavan bio, može napraviti veliku razliku – a naši učenici dokazali su da izumitelj u sebi može imati svatko!

# data[].attributes.body
U petak, 24. listopada 2025., u našoj je školi održan projektni dan posvećen istraživanju i upoznavanju bogatstva života u Jadranskom moru. U goste nam je stigao Scientario sa svojom putujućom izložbom „Tajne jadranskog podmorja“, koja je oduševila učenike svih razreda.

Izložba je predstavila više od 100 različitih jadranskih vrsta životinja, među kojima su bile brojne vrste riba, rakova, školjkaša, puževa, ježinaca, zvjezdača i glavonožaca. Učenici su imali priliku vidjeti preparirane primjerke morskih organizama, kao i mnoge originalne fotografije prikazane na devet velikih edukativnih plakata. Postav je učenicima približio raznolikost i bogatstvo morskog svijeta koji se krije ispod površine Jadrana.

Prije obilaska izložbe, učenici su prisustvovali stručnom predavanju. Tijekom trideset minuta, predavač je na zanimljiv i pristupačan način otkrivao tajne života u morskim dubinama te potaknuo učenike na promišljanje o važnosti očuvanja mora i morskih ekosustava.

Zahvaljujemo organizatorima na zanimljivom i poučnom danu te svim učenicima na znatiželji i aktivnom sudjelovanju. Projektni dan još jednom je pokazao koliko je važno učiti o prirodi kroz iskustvo, promatranje i istraživanje.

# data[].attributes.body
Učenici četvrtih razreda naše škole 29. listopada 2025. posjetili su Agro-Noršić, obiteljsko gospodarstvo poznato po proizvodnji bučina ulja bez pesticida.

Do uljare su stigli pješice, otkrivajući da se prava čuda ponekad kriju tek desetak minuta hoda od škole.

Tijekom posjeta iz prve su ruke vidjeli cijeli proces nastanka bučina ulja, od koštice do bočice. Naučili su što znači prirodna i zdrava proizvodnja, kako se prepoznaje kvalitetno ulje te zašto je povezanost prehrane, zdravlja i lokalne poljoprivrede važna za sve nas.

Uljara Agro-Noršić otvorila je učenicima vrata, ali i srca. Domaćini su ih dočekali srdačno, uz sok i grickalice, a svaki je učenik kući ponio i maleni znak pažnje – bočicu bučina ulja i bučine koštice.

Veliko hvala obitelji Noršić na gostoprimstvu i divnom iskustvu učenja kroz stvaran život.

Osim na fotografijama, djelić atmosfere s našeg mirisnog i poučnog putovanja u svijet bučina ulja možete pogledati na sljedećoj poveznici: https://youtu.be/RXrbGUfC_F8

Fotografije: https://carnet-my.sharepoint.com/personal/lucija_somek-hrsak1_skole_hr/_layouts/15/onedrive.aspx?id=%2Fpersonal%2Flucija%5Fsomek%2Dhrsak1%5Fskole%5Fhr%2FDocuments%2FAgro%2DNor%C5%A1i%C4%87%20%2D%20%C4%8Detvrti%20razred&ga=1

# data[].attributes.body
Učenici 4.a razreda s velikim su zanimanjem započeli projekt istraživanja kroz sadnju sjemenki graha. Pažljivo su promatrali kako iz malog zrna niče mlada biljka, bilježeći svaki korak njezina razvoja. Uočavali su glavne dijelove biljke: korijen, stabljiku, listove, cvijet i plod. Uočili su važnost i funkciju svakog pojedinog dijela. Iz neposredne stvarnosti spoznavali su koji su uvjeti potrebni za rast i razvoj biljke. Voda, tlo, zrak, svjetlost i toplina dokazali su se ključnima za život mlade biljke graha.

Učenici su proveli pokus uskraćujući biljci jedan ili više uvjeta života. Neke biljke ostale su bez vode, druge bez svjetlosti, a treće bez topline ili zraka. Rezultati su bili jasni, bez svih potrebnih uvjeta biljka ne može pravilno rasti. Učenici su prepoznali znakove propadanja biljaka i shvatili važnost ravnoteže u prirodi.

Kao eko škola, nisu mogli dopustiti da biljke uginu u pokusima. Zato su im brzo vratili oduzete uvjete: svjetlost, toplinu, zrak i vodu. Svakodnevno su ih zalijevali i brinuli da se oporave. Učenici su s veseljem pratili kako se biljke ponovno vraćaju životu. Naučili su da priroda traži pažnju i brigu. Naučili su da svaki ljudski postupak ima posljedice.

Ovaj projekt nije bio samo znanstveni pokus, već i važna lekcija o odgovornosti prema živim bićima. Učenici su kroz praktičan rad razvili znanje, ali i empatiju prema prirodi. Na kraju su s ponosom zaključili da je život biljke čudesan i vrijedan naše zaštite.

https://carnet-my.sharepoint.com/:f:/g/personal/lidija_pocrnic_skole_hr/EvyDUmrHN4hEqb67G4mvxOIBaLCEwxFn8rPYJYF4hSLZ-A?e=LRpv20

# data[].attributes.headline
Biciklijada Okreni za zdravlje 17.10.2025.

# data[].attributes.subject
Biciklijada Okreni za zdravlje 17.10.2025.

# data[].attributes.body
Biciklijada Okreni za zdravlje prijavljena je kao događanje europske inicijative Streeta Are for Everyone. Jedina smo škola u Republici Hrvatskoj koja je član međunarodne inicijative Kidical Mass. Naša provedena ZAG aktivnost vidljiva je na interaktivnoj karti na mrežnoj stranici https://kidsonbike.org/

# data[].attributes.headline
Okreni za zdravlje - projektni dan 17.10.2025.

# data[].attributes.subject
Okreni za zdravlje - projektni dan 17.10.2025.

# data[].attributes.body
ZAG MODUL: AKTIVAN GRAĐANIN I JAVNO DOBRO

IDENTIFICIRANI PROBLEM: Želimo sigurne ulice oko škole za sve stanovnike: smanjenje dozvoljene brzine na 30 km/h. • Dio ulice uz školu označiti drugom bojom kako bi se naglasilo da se radi o školskoj ulici. Plan EU-a: do 2030. ispred svake europske škole imati označene sigurne školske ulice. • Potaknuti djecu da biciklom ili pješice dolaze u školu. Djeca će biti aktivnija i zdravija, samostalnija, više će se družiti sa stanovnicima naselja. • Bicikliranjem, rolanjem, vožnjom skatea, romobila, hodanjem svi brinemo o svome zdravlju, kvaliteti zraka koji udišemo i činimo dobro klimi. (probleme su identificirali učenici tijekom rasprave, ZAG aktivnost provedena 2023./2024. nije dala rezultate: biciklistička staza/rješenje koje bi omogućilo sigurnu vožnju biciklima u okolici škole).

13_Okreni za zdravlje ruta.pdf

25_Dolazak na cilj.mp4

26 OKRENI ZA ZDRAVLJE.mp4

# data[].attributes.body
U srijedu 10. prosinca 2025. održano je predstavljanje ZAG aktivnosti u Gradskoj skupštini Grada Zagreba. Tom prilikom gradonačelnik Grada Zagreba, gospodin Tomislav Tomašević, pohvalio je provedbu izvannastavne aktivnosti ZAG u Osnovnoj školi Odra.

Naša hrabrost i upornost da ukazujemo na uočene nedostatke u lokalnoj zajednici, predlažemo rješenja i bavimo se ekološkim temama koje će poboljšati kvalitetu života, zaslužile su pljesak svih prisutnih.

# data[].attributes.body
„Fašnik šaren, zdrav i zelen!“

U utorak, 17. veljače, u našoj školi održan je veseli i "zdravi" školski fašnik. Učenici razredne i predmetne nastave sudjelovali su u programu u odvojenim terminima, a škola je toga dana bila ispunjena smijehom, šarenilom i maštovitim kostimima.

Razredi su se predstavljali u svečanoj povorci uz glazbenu pratnju, tematski maskirani i kreativno osmišljeni. Tako se tu našlo i zdravo voće i povrće. Svaki je razred imao priliku pokazati svoju originalnost, trud i zajedništvo kroz kratko predstavljanje. Stručni žiri ocjenjivao je izgled i dojmljivost maski, ali i angažman, scenski nastup i kreativnost u predstavljanju.

Rezultati – razredna nastava:

1. mjesto – 2.c razred: Od mlijeka do sira

2. mjesto – 3.b razred: Liječnici, medicinska sestra/medicinski brat

3. mjesto – 4.a razred: Dimnjačari

Rezultati – predmetna nastava:

1. mjesto – 5.c razred: Pacijenti u bijegu

2. mjesto – 7.c razred: Znanstvenici u borbi za zdravlje

3. mjesto – 6.a razred: „Još 5 minuta“

Sudionici su pokazali kreativnost i trud, a atmosfera je bila ispunjena veseljem i navijanjem. Tijekom programa učenicima se posluživao topli čaj, a pobjednički razredi nagrađeni su slatkim paketima.

Ovaj fašnik još je jednom pokazao koliko su zajedništvo, mašta i dobra zabava važan dio školskog života.

FOTOGALERIJA

# data[].attributes.body
Veljača je, kao i uvijek, pokazala da je, iako najkraći mjesec, puna šarenila. Dok su mice mace vani mijaukale, u školi su se učenici igrali bojama i oblicima.

Škola se pretvorila u tajnoviti Maštograd gdje se ljubav, kreativnost i razigranost osjećaju na svakom koraku.

Likovni uratci, puni sitnih detalja otkrivaju se znatiželjnim promatračima. Od šarenih srca do fantastičnih maski, škola se nakratko zaljubila i stavila krinku, srca su procvjetala na hodnicima, a osmijesi su se širili brže od glasina o tajnim simpatijama.

Svaki rad nosio je svoj mali svijet, smiješan, nježan i  posve neobičan.

Učenici su pokazali da je ljubav najljepša kad je iskrena, jednostavna i kreativno zapakirana u vlastite radove.

OVDJE pogledajte kako je naša škola ukrašena.

# data[].attributes.headline
Eko-džamija u Sisku - primjer energetski učinkovite gradnje 24.3.2026.

# data[].attributes.subject
Eko-džamija u Sisku - primjer energetski učinkovite gradnje 24.3.2026.

# data[].attributes.body
Kako bismo saznali zbog čega je džamija u Sisku eko-džamija, posjetili smo s učenicima 7. razreda Sisak. Islamski kulturni centra i prva eko-džamija u ovom dijelu Europe otvoreni su 2022. godine. Posebnost sisačke džamije je njena energetska učinkovitost. Građevine imaju dizalice topline, solarne panele na krovu i fotonaponsku elektranu od 30 kilovatsati te energetski učinkovitu LED rasvjetu. Ponosni smo na naše sedmaše jer su tijekom terenske nastave učili o energetski učinkovitoj gradnji te pokazali da odrastaju u mlade ljude koji su spremni na dijalog i koji shvaćaju da su prihvaćanje različitosti i poštivanje drugačijega jedini ispravni način života u modernom svijetu.

# data[].attributes.body
Posjet MUZZA – tjedan znanosti

Obnovljivi izvori energije i razvrstavanje otpada

Učenici četvrtih i petih razreda naše škole sudjelovali su  9. 4. 2026. u edukativnom i zanimljivom posjetu MUZZA – tjednu znanosti, događaju posvećenom popularizaciji znanosti, tehnologije i kreativnog učenja koji se organizirao u novoj zgradi Sveučilišta u Zagrebu, Ulica Radoslava Cimermana 88, a edukatori su bili djelatnici zagrebačkih fakulteta te Hrvatska vojska.

Tijekom posjeta učenici su imali priliku sudjelovati u brojnim pokusima i radionicama koje su organizirali i vodili sveučilišni profesori, asistenti i studenti različitih zagrebačkih fakulteta te hrvatski vojnici. Program je bio osmišljen tako da se učenicima kroz praktični rad približe znanstveni pojmovi na zanimljiv i razumljiv način.

Posebno zanimljivo iskustvo za učenike bilo je upravljanje zrakoplovom u simuliranom okruženju, gdje su sudjelovali u simuliranom polijetanju, letu iznad zagrebačkog područja i slijetanju, čime su stekli uvid u osnove zrakoplovstva i upravljanja letjelicom.

U sklopu radionica i laboratorija učenici su: izrađivali različite proizvode, mjerili temperaturu dlanova pomoću toplinskih otisaka, stvarali vlastiti reljef, slagali legiće i rješavali logičke zadatke, maskirali se poput vojnika, sudjelovali u escape room izazovima, sudjelovali u temama poput razvrstavanja otpada, energije iz pokreta, polimera, lijekova, boja inženjerstva, malog kozmetičkog laboratorija i slatkih tajni enzima.

Za svoj trud i zalaganje učenici su bili dodatno motivirani jer su osvajali nagrade u vidu školskog pribora, igračaka i slatkiša.

Ovaj posjet učenicima je pružio vrijedno iskustvo učenja izvan učionice, potaknuo njihovu znatiželju, kreativnost i interes za znanost, razvijanje ljubavi prema domovini kroz interakciju s hrvatskim vojnicima te im omogućio da na zanimljiv i interaktivan način upoznaju svijet znanstvenih istraživanja.

# data[].attributes.body
Učenici 7.a, 7.b i 7.c razreda proveli su 24.3. na terenskoj nastavi u Sisku kako bi posjetili planetarij Munjara, najmoderniji i tehnološki najnapredniji planetarij u Hrvatskoj, drugi takve vrste u Europi. Učili su o dijelovima svemira, svjetlosnom onečišćenju, otpadu u svemiru, prisjetili se slijetanja čovjeka na Mjesec te gledali što se događa na Suncu. U pratnji učenika bili su predmetni učitelji: Ana Vukčević, Marina Pranjić, Matija Lasić i Tanja Horvat

# data[].attributes.headline
Terenska nastava u adrenalinskom parku u  Hotnji 

# data[].attributes.subject
Terenska nastava u adrenalinskom parku u  Hotnji 

# data[].attributes.body
U srijedu, 15. listopada, učenici 6. a, b i c razreda krenuli su na uzbudljivu terensku nastavu u adrenalinski park u  Hotnji. Uzbuđenje se osjećalo već u autobusu — svi smo nestrpljivo iščekivali avanturu koja nas čeka.

Po dolasku, dočekali su nas ljubazni instruktori koji su nam pokazali opremu i objasnili sigurnosna pravila. Nakon kratke pripreme, krenula je prava zabava! Penjali smo se po užadi, spuštali niz zipline i iskušavali svoju spretnost i hrabrost.

Osim adrenalinskih izazova, sudjelovali smo i u raznim zabavnim igrama – igrali smo križić–kružić, zabijali čavliće, penjali se na stijenu, gađali lukom i strijelom te povlačili uže. Skupljali smo i kestene, a zatim ih zajedno pekli na vatri. Miris pečenih kestena širio se zrakom  što je unijelo dašak jesenskog ugođaja u naš dan.

Nakon brojnih aktivnosti uslijedila je pauza za ručak. Svi smo se odmorili i nastavili druženje u slobodnom vremenu. Popodne smo se, pomalo umorni, ali sretni i puni dojmova, autobusom vratili u školu.

Bio je to dan ispunjen smijehom, zabavom i novim iskustvima – izlet koji ćemo sigurno još dugo pamtiti.

# data[].attributes.headline
ERASMUS+ GRUPNA MOBILNOST UČENIKA 6. RAZREDA U BRNO 7.–12. prosinca 2025.

# data[].attributes.subject
ERASMUS+ GRUPNA MOBILNOST UČENIKA 6. RAZREDA U BRNO 7.–12. prosinca 2025.

# data[].attributes.body
Jedne hladne nedjelje u ranim jutarnjim satima, petnaest učenika šestog razreda, u pratnji učiteljica Ane Vukčević, Sare Bohaček, Marije Bilić i Marine Pranjić, krenulo je na mobilnost učenika u Brno u Češkoj. Cilj mobilnosti bio nam je sudjelovanje u nastavi i raznovrsnim aktivnostima s posebnim naglaskom na održivi razvoj i recikliranje, kao i na osvještavanje važnosti očuvanja okoliša te prirodne i kulturne baštine. Već samo putovanje do Brna proteklo je u zelenom tonu – putovali smo vlakom.

Detalje o putovanju možete pročitati na: https://www.os-odra.com/projekti-erasmus-akreditacija-treca-godina

# data[].attributes.body
U razredu 5.c geometrijski likovi oživjeli su maštu. Krugovi su procvjetali u šareno cvijeće, trokuti su postali latice koje plešu na vjetru, a kvadrati su izrasli u vesela stabla.

Učenici su od tih oblika stvorili pravi mali vrt na panou – bez smeća, pun boja i života. Na vrhu su, kao čarobnu poruku, napisali: “Više cvijeća, manje smeća!” 🌸

# data[].attributes.headline
Učenička mobilnost u Parmi: tjedan ispunjen iskustvima, dan po dan

# data[].attributes.subject
Učenička mobilnost u Parmi: tjedan ispunjen iskustvima, dan po dan

# data[].attributes.body
Od 15. do 20. ožujka 2026. učenici šestog razreda su s učiteljicama Martinom Barić Bulović, Željkom Jakušić Čejka i Toninom Rodić sudjelovali u međunarodnoj mobilnosti u Parmi, u talijanskoj regiji Emilia-Romagna. Ovo putovanje nije bilo samo prilika za upoznavanje nove kulture i znamenitosti, već prvenstveno iskustvo učenja o ekologiji, održivom razvoju i odgovornom odnosu prema okolišu.

Ekologija kao dio svakodnevice u školi

Tijekom boravka pohađali smo nastavu u partnerskoj školi, gdje smo sudjelovali u brojnim radionicama posvećenima ekologiji. Već od prvog dana bilo je jasno da je održivost važan dio njihova obrazovnog sustava.

Učili smo o: važnosti očuvanja vode i smanjenju njezine potrošnje, ekološkom otisku i njegovu utjecaju na planet, svakodnevnim navikama koje mogu doprinijeti zaštiti okoliša.

Posebno nas je dojmio interdisciplinarni pristup – ekologija nije bila samo tema radionica, već je bila uključena u različite predmete poput prirode, glazbenog i tjelesnog odgoja. Time smo shvatili da održiv način života nije izdvojena tema, već način razmišljanja koji prožima sve aspekte života.

Održiva prehrana i školski obroci

Važan dio našeg iskustva bila je i školska prehrana. Svaki dan imali smo organizirane, nutritivno uravnotežene obroke u školskoj kantini. Jelovnici su uključivali jednostavna, zdrava jela poput juhe od ječma, povrća, tjestenine i omleta.

Takav pristup prehrani pokazuje kako se održivost može primijeniti i kroz svakodnevne izbore hrane – naglasak je bio na lokalnim, svježim i nutritivno vrijednim namirnicama, uz smanjenje otpada i promicanje zdravih navika.

Učenje izvan učionice

Naše obrazovanje nije se odvijalo samo u učionicama. Posjet sirani, gdje se proizvodi poznati Parmigiano Reggiano, omogućio nam je uvid u tradicionalnu, ali i održivu proizvodnju hrane. Vidjeli smo kako se poštuju prirodni procesi i kako se kvaliteta temelji na dugotrajnom i odgovornom radu.

Tijekom boravka u Parmi i izleta u Modenu upoznali smo i bogatu kulturnu baštinu, ali i važnost njezina očuvanja. Održivi razvoj ne odnosi se samo na prirodu, već i na zaštitu kulturnih vrijednosti koje oblikuju identitet zajednice.

Razvoj digitalnih i ekoloških kompetencija

Poseban naglasak stavljen je i na odgovornu uporabu tehnologije. Tijekom radionica učili smo kako koristiti alate umjetne inteligencije za istraživanje i analizu informacija, s ciljem boljeg razumijevanja ekoloških tema.

Kao završni zadatak istraživali smo koje su to male, ali učinkovite promjene koje pojedinci mogu uvesti u svakodnevni život kako bi smanjili svoj utjecaj na okoliš. Svoja smo saznanja pretočili u podcast na engleskom jeziku, čime smo dodatno razvijali komunikacijske i digitalne vještine.

Male promjene za veliku razliku

Ova mobilnost pokazala nam je da održivost nije apstraktan pojam, već skup konkretnih odluka koje donosimo svaki dan – od potrošnje vode i hrane, do načina na koji razmišljamo o okolišu.

Stečena znanja i iskustva potaknula su nas da preispitamo vlastite navike i razmislimo o tome kako i sami možemo doprinijeti očuvanju planeta. Vjerujemo da će nas ova iskustva dugoročno oblikovati i potaknuti na odgovornije ponašanje.

U nastavku je opisan naš tjedan i po danima:

15. ožujka 2026. – Dolazak i prvi dojmovi

Put prema Parmi započeo je u ranim jutarnjim satima, uz uzbuđenje koje je raslo sa svakim kilometrom. Dolaskom u grad, već prvi susret s njegovom arhitekturom i atmosferom ostavio je snažan dojam. Šetnja kroz trg Giuseppe Garibaldija i posjet katedrali otkrili su bogatu povijest i umjetnost grada. Dan je zaključen toplim susretom s domaćinima i zajedničkom večerom, koja je bila savršen uvod u nadolazeće dane.

16. ožujka 2026. – Škola i prvi koraci učenja

Prvi školski dan donio je srdačan doček i glazbeni program koji je odmah stvorio osjećaj pripadnosti. Upoznali smo obrazovni sustav i sudjelovali u ekološkim radionicama, gdje se posebno istaknula tema očuvanja vode. Nakon nastave, opuštena šetnja kroz Parco Ducale i razgled Palazzo Ducale zaokružili su dan, koji je završio u pravom talijanskom stilu – uz pizzu i sladoled.

17. ožujka 2026. – Izlet u Modenu

Treći dan bio je rezerviran za izlet u Modenu. Uspon na toranj Ghirlandina pružio je nezaboravan pogled, dok je posjet muzeju Enzo Ferrari približio svijet automobilske industrije i inovacija. Dan ispunjen novim spoznajama završio je povratkom u Parmu i zajedničkim večernjim druženjem.

18. ožujka 2026. – Učenje kroz iskustvo

Srijeda je donijela jedno od najposebnijih iskustava – posjet sirani i upoznavanje s proizvodnjom Parmigiano Reggiano. Degustacija i pogled na impresivne zalihe sira učinili su ovaj posjet nezaboravnim. U nastavku dana, kroz posjet Teatro Regio, Teatro Farnese i kompleksu Palazzo della Pilotta, učenici su uronili u svijet umjetnosti i kulturne baštine, povezane i s djelovanjem Giuseppe Verdija.

19. ožujka 2026. – Održivost i kultura

Dan je započeo radionicama o ekološkom otisku i održivom načinu života, koje su potaknule razmišljanje o svakodnevnim navikama. U poslijepodnevnim satima uslijedio je posjet muzeju lutaka Castello dei Burattini, gdje smo upoznali bogatu tradiciju lutkarstva. Slobodno vrijeme iskorišteno je za istraživanje grada i kupnju suvenira, a večer je bila rezervirana za zajedničko druženje i razmjenu uspomena s domaćinima.

20. ožujka 2026. – Tehnologija i oproštaj

Posljednji dan bio je posvećen budućnosti – radionicama o umjetnoj inteligenciji i odgovornoj primjeni tehnologije. Kroz timski rad i istraživanje, učenici su izradili podcast na engleskom jeziku o ekološkim navikama. Nakon emotivnog oproštaja, uslijedio je povratak u Zagreb, obogaćen novim znanjima, iskustvima i prijateljstvima.

Ova mobilnost bila je mnogo više od školskog putovanja. Kroz svaki dan učenici su učili, istraživali i rasli – kao pojedinci i kao dio zajednice. Parma je ostavila neizbrisiv trag, kao grad znanja, kulture i toplih susreta koji nadilaze granice.

Više detalja možete na poveznici:

https://www.os-odra.com/projekti-erasmus-akreditacija-treca-godina

# data[].attributes.body
U učionici 4.c razreda 14. travnja je bilo nešto drugačije. Kreativnost i zajedništvo bili su u prvome planu. U sklopu projekta „Prirodni sapuni – zdravlje i priroda u našim rukama“, učenici su imali priliku sudjelovati u posebnoj radionici izrade sapuna, pod stručnim i toplim vodstvom mame jednog našeg učenika, Saše Kmetović.

Ovo nije bila obična radionica. Ovo je bio trenutak učenja koji se ne zaboravlja. Učenici su učili kroz iskustvo, vlastitim rukama. Uz pomoć kalupa različitih oblika, od srca i leptira do zvijezda i životinja, stvarali su svoje unikatne sapune. Miješali su boje, dodavali mirise, pažljivo ulijevali smjesu i s uzbuđenjem čekali konačni rezultat. Oduševljenje nije izostalo, a najbolji dokaz tome je što su učenici već tijekom radionice izražavali želju za novim susretom i s veseljem se „najavili“ na iduću radionicu.

Zahvaljujemo gospođi Saši Kmetović na izdvojenom vremenu, trudu i znanju koje je nesebično podijelila s našim učenicima te time obogatila njihovo iskustvo učenja na poseban i inspirativan način.

https://web.facebook.com/permalink.php?story_fbid=pfbid02rersfrukawQAhZDCoUuyU3WkhZeDubyouCxP6yQ2GCusPoyrXzZJWiyarq2BcHrpl&id=100076527120622

# data[].attributes.attachment_link.description
Sapuni 4.c razreda

 

U učionici 4.c razreda danas je bilo nešto drugačije. Kreativnost i zajedništvo bili su u prvome planu. U sklopu projekta „Prirodni sapuni – zdravlje i priroda u našim rukama“,...

# data[].attributes.body
U sklopu obilježavanja Dana škole 23.4.2026., učenici su sudjelovali u edukativnoj i kreativnoj aktivnosti pod nazivom Eko matematika. Kroz niz zanimljivih zadataka povezali su matematiku s ekologijom te na konkretan način osvijestili vlastiti utjecaj na okoliš.

Aktivnost je bila osmišljena tako da učenici kroz računanje i analizu stvarnih podataka promišljaju o svakodnevnim navikama – količini otpada koju proizvodimo, potrošnji vode, korištenju plastike te utjecaju prijevoza na emisiju CO₂.

U prvom zadatku učenici su izračunavali koliko otpada nastaje u školi tijekom jednog dana, tjedna i školske godine. Posebno su se iznenadili količinama koje se mogu smanjiti recikliranjem. Kroz drugi skup zadataka istraživali su potrošnju vode – od pranja zubi i tuširanja do skrivenih gubitaka poput kapanja slavine. Učenici su uočili koliko male promjene u navikama mogu dovesti do velikih ušteda.

Zadatak o plastičnim bocama potaknuo je raspravu o važnosti korištenja višekratnih boca, dok su kroz temu eko prijevoza izračunavali emisije CO₂ i uvidjeli prednosti dolaska u školu pješice ili biciklom. Posebno zanimljiv bio je zadatak o drveću, gdje su učenici računali koliko je stabala potrebno za apsorpciju proizvedenog CO₂.

U završnom dijelu aktivnosti učenici su se okušali u ulozi “eko-menadžera” te predlagali vlastite ideje za smanjenje otpada, potrošnje vode i plastike. Svoje su ideje povezivali s matematičkim načinima praćenja i mjerenja uspješnosti.

Kao kruna rada, učenici su izradili plakate na kojima su prikazali svoj eko otisak i ključne zaključke do kojih su došli. Plakati su pokazali veliku razinu kreativnosti, ali i razumijevanja važnosti odgovornog ponašanja prema okolišu.

Ova aktivnost uspješno je spojila matematiku s realnim životom te potaknula učenike na razmišljanje o održivijoj budućnosti. 🌱

# data[].attributes.headline
EKO ŠKOLE- OŠ Odra (Hrvatska- Zagreb), OŠ Majda Vrhovnik (Slovenija- Ljubljana)
 ERASMUS+ MOBILNOST 

# data[].attributes.subject
EKO ŠKOLE- OŠ Odra (Hrvatska- Zagreb), OŠ Majda Vrhovnik (Slovenija- Ljubljana)
 ERASMUS+ MOBILNOST 

# data[].attributes.body
U razdoblju od 19. travnja do 24. travnja 2026. godine učenici i učiteljice Osnovne škole Odra sudjelovali su u Erasmus+ mobilnosti u Ljubljani, gdje su bili gosti Osnovne škole Majde Vrhovnik koja ima status Eko škole kao i naša škola. Mobilnost je bila usmjerena na promatranje i sudjelovanje u nastavi, upoznavanje obrazovnog sustava Republike Slovenije, razvoj jezičnih, socijalnih i građanskih kompetencija te upoznavanje kulturne i prirodne baštine zemlje domaćina. Posebno usmjerenje je bilo na ekologiju, zaštitu prirode, održivost, odvajanje otpada, prirodne ljepote i odnos čovjeka prema prirodi.
Učenici i učiteljice u pratnji krenuli su vlakom iz Zagreba prema Ljubljani, u nedjelju 19.4 2026. Prvi dan je putovanje proteklo u ugodnom i opuštenom ozračju. Nakon dolaska i smještaja u centru Ljubljane, uz samu rijeku Ljubljanicu, sudionici su se prošetali gradom te se upoznali s okruženjem i rutom do Osnovne škole Majde Vrhovnik. Večer je protekla u zajedničkom druženju i pripremi za školske aktivnosti idućeg dana. Drugog dana boravka, prvog radnog dana, učenici su započeli boravak u školi domaćinu. Svakodnevno su sudjelovali u nastavnim aktivnostima i promatrali nastavu slovenskog jezika, glazbene i likovne umjetnosti, tjelesne i zdravstvene kulture, matematike, TiT-a (tehnika i tehnologija) te DKE-a (građanska kultura i etika). Sudjelovali su i u izvannastavnim aktivnostima: lego klubu, plesu i sl.
Tijekom dana učenici OŠ Odra prezentirali su svoju školu, dok je ravnateljica škole domaćina predstavila Osnovnu školu Majde Vrhovnik. Nakon nastave, uz pratnju učiteljica i učenika domaćina, obišli su uži centar Ljubljane. Učenici su imali istraživačke zadatke vezane uz kulturno-povijesne znamenitosti grada. Trećeg dana boravka, 21.4., nakon nastave planiran je posjet Ljubljanskom dvorcu na obližnjem brežuljku, no zbog nepovoljnih vremenskih uvjeta obilazak je odgođen. Program je prilagođen, a aktivnosti u školi protekle su u pozitivnom i suradničkom ozračju. Nastavljen je rad u mješovitim skupinama te razmjena iskustava između učenika. Po završetku nastave učenici su posjetili park Tivoli, najveći gradski park u Ljubljani, koji su usporedili sa zagrebačkim Maksimirom. Boravak u prirodi iskoristili su za druženje, rekreaciju i razgovore o sličnostima i razlikama dvaju gradova. 22.4., četvrti dan, učenici i učitelji obje škole zajedno su posjetili Kuću Europske unije u Ljubljani. Sudjelovali su u predavanju te multimedijski istraživali ciljeve, zadatke i ustroj Europske unije, čime su dodatno razvijali građanske i europske kompetencije.
U poslijepodnevnim satima sudionici su posjetili Tacen na rijeci Savi, gdje su promatrali kajakaške treninge na brzacima te uočavali razlike u vodotoku Save u odnosu na Zagreb. Uočili su čistoću i bistrinu vode te raspravljali kako je sačuvati od zagađenja. Petog dana mobilnosti, 23.4., u pratnji učenika i učitelja škole domaćina, učenici OŠ Odra otputovali su autobusom u Bled. Tijekom vožnje uočili su visoke, snijegom prekrivene Alpe te Triglav, najviši vrh Slovenije i simbol slovenske države.
Na Bledu su se uputili u planinarenje iznad Bledskog jezera, na stjenovitu uzvisinu. Vrh je na nadmorskoj visini od oko 600 metara. Penjanje se odvijalo strmom i zahtjevnom planinarskom stazom dugom 2,5 kilometra. Nakon jednako zahtjevnog spuštanja, uslijedila je šetnja oko jezera u duljini od približno 6 kilometara. Povratak u Ljubljanu protekao je u razmjeni dojmova i prepričavanju doživljenih trenutaka. U poslijepodnevnim satima napokon je realiziran i obilazak Ljubljanskog dvorca. Išlo se uspinjačom do vrha, a povratak je bio pješačkim stazama.
Šesti dan, 24.4., prije polaska kući u Zagreb, učenici su u školi proveli evaluaciju i sistematizaciju boravka te se oprostili od domaćina s novim prijateljstvima i osjećajem kao da su bili kod kuće. Vrijeme čekanja na vlak iskoristili su za plovidbu turističkim brodićem po rijeci Ljubljanici, a vrijeme je bilo sunčano i toplo. Kasno poslijepodne, učenici su krenuli vlakom u Zagreb te stigli navečer kući.

# data[].attributes.body
Radionica „Put oko svijeta – što nosim u sebi“ osmišljena je za učenike 2. razreda osnovne škole s ciljem jačanja samopouzdanja, razvoja emocionalne pismenosti te poticanja brige za druge i okoliš. Kroz uvodni razgovor i igru „Putujem ako…“, učenici prepoznaju vlastite osjećaje i iskustva te se međusobno povezuju.

Središnji dio radionice čini aktivnost „Super JA vrećica“, u kojoj učenici osvještavaju svoje osobne snage i resurse koji im pomažu u izazovnim situacijama. Kroz vođeni razgovor povezuju brigu o sebi s odnosom prema drugima i prirodi, naglašavajući važnost pozitivnih ponašanja.

U kreativnom dijelu izrađuju zastavice s porukama za mentalno zdravlje i očuvanje okoliša, koje potom postavljaju u zajedničku skulpturu „Planet dobrih putnika“. Završnim ritualom učenici osvještavaju kako njihove unutarnje vrijednosti prate njihovo ponašanje u svakodnevnom životu.

Radionica integrira socijalno-emocionalno učenje, razvoj empatije i ekološku svijest, potičući učenike da aktivno doprinose sebi, zajednici i svijetu oko sebe.

# data[].attributes.attachment_caption
Učenice osmih razreda izradile su interaktivni model kruženja vode u prirodi u sklopu izvannastavne aktivnosti Putolovci u pokretu, povezujući temu zdravlja i okoliša iz kurikuluma Oš Odra. Rad predstavlja model koji prikazuje procese isparavanja, kondenzacije i oborina, uz integraciju znanja iz geografije, biologije, kemije, tehničke kulture i informatike. Učenice su izradile jednostavan strujni krug s LED rasvjetom te digitalno obogatile sadržaj QR kodovima. Rad je izrađen od dostupnih i recikliranih materijala, a učenice su sa svojim projektom pozvane na manifestaciju INOVA MLADI 2026. koja će se održati na Fakultetu strojarstva i brodogradnje u Zagrebu, uz sudjelovanje osnovnih i srednjih škola, fakulteta i udruga.

# data[].attributes.headline
Interaktivni model kruženja vode u prirodi

# data[].attributes.subject
Interaktivni model kruženja vode u prirodi

# data[].attributes.body
Dvorac Trakošćan – učenje u prirodi i baštini

Učenici drugih razreda sudjelovali su u terenskoj nastavi u dvorcu Trakošćan, gdje su učili izravno iz prirode i kulturne baštine. Ovaj oblik nastave omogućio im je da kroz iskustvo bolje razumiju svijet oko sebe.

Tijekom posjeta učenici su razgledali unutrašnjost dvorca te upoznali način života u prošlosti. Vidjeli su stare prostorije, namještaj i predmete te naučili koliko je važno čuvati povijesne vrijednosti.

Nakon obilaska dvorca, nastava se nastavila u prirodi. Šetnjom oko jezera učenici su promatrali biljke i životinje te razgovarali o važnosti očuvanja okoliša. Posebno je istaknuto kako svatko od nas može doprinijeti zaštiti prirode – pravilnim odlaganjem otpada, brigom o vodi i odgovornim ponašanjem u prirodi.

Terenska nastava u Trakošćanu bila je zanimljiva, poučna i zabavna. Učenici su kroz zajedničko učenje razvijali svijest o važnosti očuvanja prirode i kulturne baštine.

# data[].attributes.body
Učenice nižih razreda izradile su interaktivne modele vitamina B1 i B2 u sklopu kurikulumske teme zdravlja i ekologije. Radovi su nastali doradom maski izrađenih za školski maskenbal, koje su nadopunjene dodatnim sadržajima kako bi postale edukativni i interaktivni modeli pogodni za učenje u pokretu.

Kroz rad su učenice primijenile znanja iz prirode i društva te razvijale svijest o važnosti vitamina za zdravlje i svakodnevno funkcioniranje organizma. U modele je integriran i reflektirajući sigurnosni prsluk kao podsjetnik na važnost sigurnog kretanja u prometu.

Radovi su izrađeni od dostupnih i recikliranih materijala, a učenice su s njima pozvane na sudjelovanje na manifestaciji INOVA MLADI 2026. na Fakultetu strojarstva i brodogradnje u Zagrebu, uz sudjelovanje osnovnih i srednjih škola, fakulteta i udruga.

# data[].attributes.body
Radionica „Novi život starih stranica“ potaknula je učenike na kreativno razmišljanje i osvijestila vrijednost ponovne uporabe materijala. Kroz mozaik tehniku učenici su od starih časopisa, udžbenika i knjiga stvarali nove likovne radove, dajući odbačenim stranicama sasvim novo značenje. Radionica je uspješno povezala likovno izražavanje, maštu i ekološku osviještenost, a nastali radovi pokazuju bogatstvo ideja, strpljenje i trud učenika.

# data[].attributes.body
U povodu obilježavanja Dana planeta Zemlje, učenici 2. D razreda sa svojom učiteljicom Monikom Blažina, pokazali su svoju kreativnost, trud i ekološku osviještenost kroz izradu posebne umjetničke instalacije. U središtu njihove ideje nalazi se stiroporni stup koji su pažljivo oslikali i pretvorili u simboličan prikaz našeg planeta – šareni, živopisni globus koji podsjeća na ljepotu i raznolikost Zemlje, ali i na važnost njezina očuvanja.

Ova instalacija nije samo vizualno privlačna, već nosi i snažnu poruku o brizi za okoliš. Učenici su kroz zajednički rad razvijali svijest o ekološkim temama, ali i učili o važnosti suradnje i kreativnog izražavanja.

Poseban detalj koji dodatno obogaćuje instalaciju nalazi se na samom vrhu stupa, gdje ponosno vijore zastave Hrvatske i Češke. Time su učenici željeli iskazati dobrodošlicu gostima koji im dolaze te naglasiti duh prijateljstva, otvorenosti i međunarodne povezanosti.

# data[].attributes.body
Mali vrtlari naše škole ovih su dana pokazali koliko su kreativni i ekološki osviješteni. S učiteljicom Monikom Blažina izrađivali su hranilice za ptice od otpadnog papira, dajući starom papiru novu i korisnu namjenu. Papir su najprije samljeli, zatim od njega napravili kašu koju su osušili i oblikovali. Nakon toga hranilice su premazali brašnom i posuli raznim sjemenkama kako bi pticama osigurali ukusnu i zdravu hranu.
Gotove hranilice mali će vrtlari postaviti u školskom vrtu, gdje će ptice imati sigurno mjesto za hranjenje, posebno tijekom hladnijih dana. Ovom aktivnosti učenici su naučili koliko je važno brinuti se za prirodu, pomagati životinjama i pritom koristiti reciklirane materijale.

# data[].attributes.body
Iako su zbog dugo očekivanih radova na dvorani učenici ostali bez svog školskog vrta, oni ne odustaju. Veseli su se proljeću i početku radova pa su sa učiteljicom Monikom smislili način kaka da uljepšaju školski prostor, a da to ujedno bude korisno. Uz pomoć učiteljice Lucije, i učenika na razmjeni, za Dan škole su uredili začinski vrt ispred prozora blagovaonice nadajući se da će i kuharicama naše škole on biti koristan, a ne samo lijep.

# data[].attributes.headline
Eko projekt 4.a razreda: Otpuštanje stresa kroz restauraciju odbačenih predmeta

# data[].attributes.subject
Eko projekt 4.a razreda: Otpuštanje stresa kroz restauraciju odbačenih predmeta

# data[].attributes.body
4.a razred je imao ovogodišnji projekt razreda Otpuštanje stresa kroz restauraciju odbačenih predmeta, koji njihova učiteljica provodi s nekoliko generacija u 4. razredima. Projekti se bave eko- temom, a vezani su uz restauraciju i obnovu starih i odbačenih drvenih predmeta. Poticaj je književno djelo za cjelovito čitanje Družba Pere Kvržice, Mate Lovraka. U tom dječjem romanu su djeca obnovila stari mlin, a učenici Osnovne škole Odra obnavljaju drvene stolice, uporabni drveni pribor, drvene kutije za pohranu, preslice i slično. Obnovljene drvene predmete učenici izlažu u školi od kojih dio njih ostaje školi kao trajna vrijednost.

# data[].attributes.body
U sklopu obrade lektire Eko Eko učenici 4.c razreda su sudjelovali u kreativnom projektnom zadatku pod nazivom „Svemirska EKO reklama za zdravlje”.

Radeći u paru ili manjim skupinama, osmislili su kratke reklame u kojima su, glumeći svemirce, Zemljanima prenosili poruke o važnosti očuvanja zdravlja. Reklame su sadržavale humor i rimu, a učenici su pokazali veliku kreativnost i suradnju.

Poslušajte što poručuju!

# data[].attributes.attachment_link.title
"Svemirske EKO reklame za zdravlje" - 4.c OŠ Odra 2025./2026. 

# data[].attributes.headline
Zaštićena područja – naše prirodno bogatstvo

# data[].attributes.subject
Zaštićena područja – naše prirodno bogatstvo

# data[].attributes.body
U sklopu nastave Prirode učenici 6. razreda sudjelovali su u istraživanju zaštićenih područja Republike Hrvatske. Kroz izradu kreativnih plakata i usmena izlaganja upoznali su nacionalne parkove, parkove prirode i stroge rezervate kao i važnost očuvanja prirode. Istražujući gdje se pojedina područja nalaze, zašto su zaštićena i po čemu su posebna, učenici su razvijali svijest o bogatstvu naše prirodne baštine. Posebno su ih zainteresirale raznolikosti biljnog i životinjskog svijeta kao i brojne zanimljivosti koje ova područja čine jedinstvenima. U ovoj je aktivnosti naglasak bio na odgovornom ponašanju u prirodi, važnosti očuvanja bioraznolikosti kao i zaštite prirodnih staništa.

# data[].attributes.body
U srijedu, 10. lipnja 2026., učenici 4. a razreda interpretirali su književno djelo Eko Eko autora Hrvoja Hitreca, posljednju lektiru u nižim razredima. Učenici su bilješke i listiće dovršili u bilježnici za lektiru koju imaju od početka drugog razreda, a ostaje im kao lijepa uspomena s njihovim ilustracijama. Tijekom nastavnog sata analizirali su glavnu temu romana o zaštiti okoliša. Učenici su iznosili svoja zapažanja o važnosti očuvanja prirode i odgovornosti čovjeka prema planetu Zemlji, navodili i opisivali likove koji upozoravaju na posljedice nebrige za okoliš te povezivali sadržaj knjige s vlastitim iskustvima iz svakodnevnog života. Prepričavali su napete dijelove romana, osobito one koji se odnose na elemente znanstvene fantastike. Zanimanje su pokazali za putovanja svemirom i susrete s neobičnim bićima. Isticali su najuzbudljivije događaje i opisivali svoje dojmove o njima. Posebno su ih zainteresirali prizori iz svemira koji su poticali njihovu maštu. Učenici su uspješno zaključili kako autor koristi fantastiku za prenošenje važnih poruka.

U opisu likova učenici su naglasili njihove osobine, postupke i uloge u radnji. Prepoznali su da je glavni lik hrabar i odgovoran te su istaknuli njegovu brigu za prirodu. Također su opisivali odnose među likovima i njihov razvoj kroz priču. Učenici su razumjeli povezanost događaja i likova u oblikovanju poruke djela. Raspravljali su o tome kako bi se oni ponašali u sličnim situacijama.

Kao završnu aktivnost, učenici su se uključili u stvaralačko izražavanje kroz kostimiranje i zorni prikaz glavnog lika. Maštovito su osmislili i izradili svoje kostime. Snimali su kratke eko poruke potičući na brigu za okoliš. Aktivnost oko snimanja filma je potaknula njihovu kreativnost i suradnju uključujući unutarpredmetnu povezanost s Kulturom i medijima. Snimanje je nasmijavalo učenike glumce i učiteljicu snimateljicu jer su se neki dijelovi morali ponovno snimati, baš kao u Hollywoodu.

Pogledajte naš filmski zapis!

https://youtu.be/bfNXEBqgK-s?feature=shared